Lucien Petit-Breton - Wikipedia

# Lucien Petit-Breton

### Diwar Wikipedia, an holloueziadur digor

Lucien Mazan e oa gwir anv Petit-Breton, ganet e Plesse, e Bro-Naoned d'an 18 a viz Here 1882, ha marvet d'an 20 a viz Kerzu 1917 e Troyes war an talbenn-brezel, a oa ur marc'hhouarner brudet en e amzer dreist-holl abalamour ma voe gounezet Tro Bro-C'hall gantañ dre ziv wech .

Lucien « Petit-Breton »

## [kemmañ] E vuhez

E dad, a oa deuet da horolajer da Redon, en devoa ivez un tamm douar eno. Deuet e oa c'hoant dezhañ mont da welout ar bed avat, hag e 1888 ez eas e-unan da Arc'hantina. Bloaz goude e tegouezhas e Buenos Aires e dri mab, Anselme, Paul, ha Lucien ar yaouankañ. Ret dezho labourat o-zri, ha sede Lucien o tiwall toull-dor ar "jockey-club". D'e c'hwezek vloaz e tichañsas dezhañ gounit ur marc'h-houarn en ul lotiri. Nepell diouzh an ti e oa marc'hhouarnva Palermo. ha tri bloaz goude, d'e naontek vloaz, e oa Lucien Mazan anv kampion Arc'hantina. an tad avat neoa ket troet gantseurt c'hoarioù, sede dibabet ul lesanv gant Lucien. Peogwir e veze graet El Breton anezhañ e tibabas bezañ Lucien Breton, ha ne oa ket kreñvoc'h egetañ war gelc'h ar marc'houarnvaoù Arc'hantina: trec'h e veze betek watr an Europeiz a deue da redek betek Buenos Aires.

E 1902 e teuas ur Gall, Contenet e anv, d'e gaout da aliañ anezhañ da vont da redek da Vro-C'hall, rak eno, emezañ, e veze gounezet muioc'h. Ret dezhañ espern ar veaj da gentañ. Pa erruas en Europa e voe ret deskiñ galleg en dro. peogwir e oa ur reder all anvet Breton e kemeras an anv Petit-Breton.

Evel en Arc'hantina a e krogas da redek e marc'houarnvaoù. E Paris e redas, hag e Chicago ha new york ivez e redadegoù "c'hwec'h devezh". Gwech ebet ne c'hounezas, rak er redadegoù-se a veze redet dre skipailhoù, e veze emglev etre ar rederien ha gwerzhet an trec'h etreze, en desped dezhañ a-hervez. Nag evit-se! Gounit brud a reas bepred ma ne c'hounezas ket arc'hant e-leizh, ha plijout kenañ a rae d'an dimezelled a zerede d'e welout.

Kregiñ a reeas da redek war an hentoù, ha gounit a reas ar "Bol d'Or" e 1904. E 1905 e klaskas diskar rekord an eur a oa dalc'het gant an amerikan Hamilton, gant 40,781km abaoe 1898: kaset e voe gantañ da 41,110 km, er marc'houarnva Buffalo e Paris. Gounit a reas Paris-Tours e 1906, hag ar redadeg kentañ Milan-San Remo e 1907).

Dre ziv wech e voe trec'h e Tro Bro-C'hall gantañ, e 1907 hag e 1908, goude gounezet gantañ daou dennad er bloaz kentañ, ha pemp en eil. Ar c'hentañ reder e voe o c'hounit an dro div wech.

Redek a reas betek 1914, ma reas e Dro Bro-C'hall diwezhañ, ret dezhañ dilezel goude nav zennad er bloavezh-se.

Mervel a eure war an talbenn e 1917 en ur gwallzarvoud.

## [kemmañ] Rederien arall en tiegezh

Redek a reas ivez e zaou vreur henañ Anselme ha Paul. Kemend-arall a reas ivez e vab Yves, a voe rener ur skipailh diwezhatoc'h.

## [kemmañ] Trec'hioù

- Rekord-bed an eur: 41,110 km e marc'houarnva Buffalo Paris e 1905;
- Rekord-bed an 20 km : 28' 59" 4 (1905)
- Rekord-bed an 10 km : 14' 04" 4 (1905)

- Tro Bro-C'hall: 1907, 1908
- Bol d'Or : 1904 (852 km en ur ober 24 eur); ( da eil e voe e 1902)
- Paris-Tours : 1906 (3de e 1912)
- Milan-San Remo : 1907
- Paris-Bruxelles : 1908
- Tro Beljik : 1908 (gounezet 4 zennad gantañ)
- Tro Katalonia : 1909
- Tro Tarragona : 1909
- Buffalo-Cup : 1909
- 7 tennad en holl e Tro Bro-C'hall
- 1 tennad e Tro Italia

- da 2-l e Bordeaux-Paris e 1912
- da 2-l e Paris-Hesdin e 1907
- da 3-de e Kampionad Bro-C'hall e 1910
- da 3-de e Paris-Menin e 1912

## [kemmañ] E Tro Bro-C'hall

- E 1905 : 5vet en holl;
- E 1906 : 4vet en holl
- E 1907 : 1-añ, ha trec'h e daou dennad;
- E 1908 : 1-añ, ha trec'h e pemp tennad;
- E 1910 : dilez er 7vet tennad;
- E 1911 : dilez er 1añ tennad;
- E 1912 : dilez en 2l tennad;
- E 1913: dilez er 14vet tennad;
- E 1914 : dilez en (9vet tennad.

## [kemmañ] E Tro Italia

- E 1910: dilez
- E 1911 : dilez goude gounezet un tennad.

Patrom:Perzhier ar marc'houarnerezh

Adtapet diwar "http://br.wikipedia.org../../../l/u/c/Lucien_Petit-Breton_65be.html"

Rummadoù ar bajenn: Marc'hhouarnerien Breizh

##### Views

- Pennad
- Kaozeadenn
- Stumm a-vremañ pe stumm red

##### Klask

##### E yezhoù all

- Česky
- Dansk
- Deutsch
- English
- Français
- Italiano
- Lëtzebuergesch
- Nederlands
- Polski